ชิงร้อยชิงล้าน
ชิงร้อยชิงล้าน เป็นรายการเกมโชว์ในประเทศไทยออกอากาศครั้งแรกเมื่อ วันพุธที่ 17 มกราคม พ.ศ. 2533 เป็นรายการโทรทัศน์ประเภทเกมโชว์ที่ออกอากาศยาวนานที่สุดในประเทศไทยปัจจุบันเป็นรายการวาไรตี้โชว์ ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) พิธีกรในปัจจุบัน คือ วรัทยา นิลคูหา และ ศิวัฒน์ โชติชัยชรินทร์ ปัจจุบันออกอากาศทุกวันอาทิตย์ เวลา 14:30 - 16:00 น. ทางช่องเวิร์คพอยท์
ชิงร้อยชิงล้าน ชะช่ะช่า
โดยในยุคแรกของเกมนี้จะถามคำถามทั้งหมด 3 ข้อ ก่อนที่จะลดเหลือเพียงแค่ 2 ข้อ ในปี พ.ศ. 2544 เมื่อมีการยกเลิกเกมจริงหรือไม่ (แต่เป็นการถามช่วงละข้อ จากเดิมเป็นการถามทั้งสามข้อในช่วงเดียว) นอกจากนี้ในช่วงแรกมีกติกาพิเศษคือ หากสามช่ารับเชิญทั้ง 3 คน สามารถทำให้ผู้แข่งขันทั้ง 3 คน ตอบผิดทั้งหมดก็จะมีเงินรางวัลพิเศษให้ในรอบนี้ 60,000 บาท